ddrg/super_eurlex huggingface dataset:
Euroopa Liidu Teataja L 125 , 05/05/2001 Lk 0001 - 0001



Nõukogu otsus, 9. aprill 2001, mis käsitleb Euroopa Liidu ja Jugoslaavia Liitvabariigi vahelise kokkuleppe sõlmimist Euroopa Liidu järelevalvelähetuste kohta Jugoslaavia Liitvabariiki (2001/352/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) 22. detsembril 2000 võttis nõukogu vastu ühismeetme 2000/811/ÜVJP Euroopa Liidu järelevalvelähetuse kohta. [1] (2) Selle ühismeetme artiklis 6 on sätestatud, et üksikasjalikud eeskirjad, millest juhindutakse Euroopa Liidu järelevalvelähetustel vastutuspiirkondadesse, sätestatakse asutamislepingu artiklis 24 sätestatud korras sõlmitavates kokkulepetes. (3) Järgides nõukogu 12. märtsi 2001. aasta otsust, millega lubatakse eesistujariigil avada läbirääkimised, on eesistujariik Jugoslaavia Liitvabariigiga läbi arutanud kokkuleppe Euroopa Liidu järelevalvelähetuste kohta. (4) See kokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Liidu nimel heaks Euroopa Liidu ja Jugoslaavia Liitvabariigi vaheline kokkulepe Euroopa Liidu järelevalvelähetuste kohta Jugoslaavia Liitvabariiki. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud Euroopa Liidu suhtes siduvale kokkuleppele alla kirjutama. Artikkel 3 Käesolev otsus avaldatakse Euroopa Ühenduste Teatajas. Käesolev otsus jõustub selle avaldamise päeval. Luxembourg, 9. aprill 2001 Nõukogu nimel eesistuja A. Lindh [1] EÜT L 328, 31.12.2000, lk 53. --------------------------------------------------
Nõukogu otsus (2001/330/EÜ),

9. aprill 2001,

ühelt poolt Euroopa Ühenduse ja teiselt poolt endise Jugoslaavia Makedoonia Vabariigi vahelise kaubandust ja kaubandusküsimusi käsitleva vahelepingu sõlmimise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese alalõigu esimese lausega,

võttes arvesse komisjoni ettepanekut

ning arvestades järgmist:

(1) 9. aprillil 2001 Luxembourgis allakirjutatud ühelt poolt Euroopa ühenduste ja nende liikmesriikide ning teiselt poolt endise Jugoslaavia Makedoonia Vabariigi vahelise stabiliseerimis- ja assotsieerimislepingu jõustumiseni on vaja heaks kiita ühelt poolt Euroopa Ühenduse ja teiselt poolt endise Jugoslaavia Makedoonia Vabariigi vaheline kaubandust ja kaubandusküsimusi käsitlev vaheleping.

(2) Käesolevas lepingus sisalduvad kaubandussätted on oma olemuselt erandlikud ning seotud stabiliseerimis- ja assotsieerimisprotsessi raames rakendatud poliitikaga ning ei loo Euroopa Liidu jaoks ühenduse kaubanduspoliitikas ühtegi pretsedenti kolmandate riikide osas, välja arvatud Lääne-Balkani riigid.

(3) Leping tuleks ühenduse nimel heaks kiita,

ON VASTU VÕTNUD JÄRGMISE OTSUSE:

Artikkel 1

Ühelt poolt Euroopa Ühenduse ja teiselt poolt endise Jugoslaavia Makedoonia Vabariigi vaheline kaubandust ja kaubandusküsimusi käsitlev vaheleping, selle juurde kuuluvad lisad ja protokollid ning lõppakti juurde lisatud deklaratsioonid on ühenduse poolt heaks kiidetud.

Esimeses lõigus nimetatud tekstid on lisatud käesolevale otsusele.

Artikkel 2

Nõukogu eesistujal on õigus määrata isikud, kes on volitatud ühenduse nimel hoiule andma lepingu artikliga 50 ette nähtud teatise.

Luxembourg, 9. aprill 2001

Nõukogu nimel

eesistuja

A. Lindh

--------------------------------------------------
Euroopa Liidu Teataja L 118 , 27/04/2001 Lk 0047 - 0047



Nõukogu otsus 2001/332/EÜ, 26. veebruar 2001, Euroopa Ühenduse ja Bangladeshi Rahvavabariigi vahelise partnerlust ja arengut käsitleva koostöölepingu sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 133 lõiget 181 koostoimes artikli 300 lõike 2 esimese lausega ja lõike 3 esimese alalõiguga, võttes arvesse komisjoni ettepanekut, [1] võttes arvesse Euroopa Parlamendi arvamust ning arvestades järgmist: (1) Ühinemislepingu artikli 177 kohaselt peab ühenduse arengukoostööpoliitika toetama arengumaade säästvat majanduslikku ja sotsiaalset arengut, nende tõrgeteta ja järkjärgulist integreerumist maailmamajandusse ja võitlust vaesuse vastu nendes maades. (2) Ühendus peaks heaks kiitma Euroopa Ühenduse ja Bangladeshi Rahvavabariigi vahelise partnerlust ja arengut käsitleva koostöölepingu seoses oma eesmärkidega välissuhete valdkonnas, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Bangladeshi Rahvavabariigi vahelise partnerlust ja arengut käsitleva koostöölepingu. Lepingu tekst on lisatud käesolevale otsusele. Artikkel 2 Nõukogu eesistuja esitab kõnealuse lepingu artikliga 20 ettenähtud teatise. Artikkel 3 Komisjon, keda abistavad liikmesriikide esindajad, esindab ühendust lepingu artiklis 12 ettenähtud ühiskomisjonis. Artikkel 4 Käesolev otsus avaldatakse Euroopa Ühenduste Teatajas. Brüssel, 26. veebruar 2001 Nõukogu nimel eesistuja A. Lindh [1] EÜT C 143, 21.5.1999, lk 8. --------------------------------------------------
Euroopa Liidu Teataja L 134 , 17/05/2001 Lk 0040 - 0040



Nõukogu otsus, 4. aprill 2001, millega Euroopa Ühendus kiidab heaks piiriülese õhusaaste kauglevi 1979. aasta konventsiooni raskmetallide protokolli (2001/379/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 koos artikli 300 lõike 2 esimese lõigu esimese lause ning lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Ühendus kirjutas 24. juunil 1998 Århusis alla aasta piiriülese õhusaaste kauglevi 1979. aasta konventsiooni raskmetallide protokollile (edaspidi "protokoll"). (2) Protokolli eesmärk on kontrollida inimtegevuse tulemusena välisõhku eralduvaid raskmetalle, mis levivad õhutranspordi kasutamisel piiriüleselt ja mis tõenäoliselt mõjuvad kahjulikult inimeste tervisele või keskkonnale. (3) Protokolliga sätestatakse atmosfääri paisatavate kaadmiumi, plii ja elavhõbeda aastaste heitkoguste vähendamine ning toote kontrollimeetmete rakendamine. (4) Protokolliga kavandatud meetmed aitavad kaasa ühenduse keskkonnapoliitika eesmärkide saavutamisele. (5) Ühendus ja liikmesriigid teevad oma pädevuse piires koostööd kolmandate riikide ja pädevate rahvusvaheliste organisatsioonidega. (6) Ühendus peaks protokolli heaks kiitma, ON VASTU VÕTNUD JÄRGMISE OTSUSE: Artikkel 1 Euroopa Ühendus nimel kiidetakse heaks 24. juunil 1998 allakirjutatud piiriülese õhusaaste kauglevi 1979. aasta konventsiooni raskmetallide protokoll. Protokolli tekst on lisatud käesolevale otsusele. Artikkel 2 Nõukogu eesistujal on õigus nimetada isik, kes on volitatud andma heakskiitmisdokumendi hoiule Ühinenud Rahvaste Organisatsiooni peasekretärile vastavalt protokolli artiklile 16. Artikkel 3 Käesolev otsus avaldatakse Euroopa Ühenduste Teatajas. Luxembourg, 4. aprill 2001 Nõukogu nimel eesistuja B. Rosengren [1] EÜT C 311 E, 31.10.2000, lk 136. [2] Arvamus on esitatud 24. oktoobril 2000 (Euroopa Ühenduste Teatajas seni avaldamata). --------------------------------------------------
Euroopa Liidu Teataja L 130 , 12/05/2001 Lk 0039 - 0039



Nõukogu otsus, 7. mai 2001, majandus- ja sotsiaalkomitee liikmetele ja asendusliikmetele makstavate päevarahade kohandamise kohta (2001/368/EÜ, Euratom) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 258 neljandat lõiku, võttes arvesse Euroopa Aatomienergiaühenduse asutamislepingut, eriti selle artikli 166 neljandat lõiku, võttes arvesse majandus- ja sotsiaalkomitee 15. märtsi 2001. aasta arvamust ning arvestades järgmist: (1) Majandus- ja sotsiaalkomitee liikmetele ja asendusliikmetele makstavaid nõukogu otsuses 81/121/EMÜ [1] sätestatud päevarahasid tuleks kohandada. (2) Tuleks ette näha päevaraha summade ülevaatamine iga aasta järel, pidades silmas nõukogu taotletavat eesmärki, et hüvitiste aluseks oleks tegelikud kulutused, mitte kindlasummaline süsteem. (3) Majandus- ja sotsiaalkomiteel tuleks lubada kehtestada ekspertide päevarahade suurus, ON TEINUD JÄRGMISE OTSUSE: Artikkel 1 Otsuse 81/121/EMÜ artikkel 2 asendatakse järgmisega. "Artikkel 2 1. Päevaraha sõiduaja päeva eest on: - liikmetele ja asendusliikmetele 120 eurot. 2. Päevaraha istungipäeva eest on: - liikmetele ja asendusliikmetele 181 eurot. 3. Kui hüvitise saaja esitab piisavad tõendid, et ta on teinud kulutusi töökohas ööbimiseks, makstakse talle täiendavat päevaraha summas 25 eurot." Artikkel 2 Nõukogu võib käesoleva otsuse artikliga 1 kehtestatud summad majandus- ja sotsiaalkomitee esitatava aruande alusel üle vaadata alates 1. maist 2002. Artikkel 3 Käesolev otsus jõustub 1. mail 2001. Käesolev otsus kehtib kuni 31. detsembrini 2002. Brüssel, 7. mai 2001 Nõukogu nimel eesistuja B. Ringholm [1] EÜT L 67, 12.3.1981, lk 29. Otsust on viimati muudetud nõukogu otsusega 95/358/EÜ, Euratom (EÜT L 205, 31.8.1995, lk 38). --------------------------------------------------
Euroopa Liidu Teataja L 148 , 01/06/2001 Lk 0079 - 0079



Komisjoni otsus 2001/412/Euratom, 21. märts 2001, mis käsitleb Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahel koostöölepingu sõlmimist termotuumaenergeetikaalaste uuringute ja arendustegevuse valdkonnas (teatavaks tehtud numbri K(2001) 735 all) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 teist lõiget, võttes arvesse nõukogu 8. märtsi 2001. aasta otsust 2001/411/Euratom, millega kiidetakse komisjoni poolt heaks Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahel koostöölepingu sõlmimine termotuumaenergeetikaalaste uuringute ja arendustegevuse valdkonnas, [1] ning arvestades järgmist: (1) Nõukogu võttis 22. detsembril 1998. aastal vastu otsuse Euroopa Aatomienergiaühenduse (Euratom) uurimis- ja koolitustegevuse alase viienda raamprogrammi (1998–2002) kohta, [2] mis sisaldab juhitava termotuumasünteesi põhimeedet. (2) Nõukogu on oma 25. jaanuari 1999. aasta otsusega [3] võtnud vastu tuumaenergiaalase teadus- ja koolitusprogrammi (Euratom) ajavahemikuks 1998–2002, ON VASTU VÕTNUD JÄRGMISE OTSUSE: Artikkel 1 Käesolevaga sõlmitakse Euroopa Aatomienergiaühenduse nimel leping, mis käsitleb Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahelist koostööd termotuumaenergeetikaalaste uuringute ja arendustegevuse valdkonnas. Lepingu tekst on lisatud käesolevale otsusele. Artikkel 2 Uuringute eest vastutav komisjoni liige või tema määratud esindaja on volitatud alla kirjutama lepingule Euroopa Aatomienergiaühenduse nimel, et muuta see Euroopa Aatomienergiaühenduse suhtes siduvaks. Brüssel, 21. märts 2001 Komisjoni nimel komisjoni liige Philippe Busquin [1] EÜT L 148, 1.6.2001, lk 78. [2] EÜT L 26, 1.2.1999, lk 34. [3] EÜT L 64, 12.3.1999, lk 142. --------------------------------------------------
Euroopa Liidu Teataja L 148 , 01/06/2001 Lk 0078 - 0078



Nõukogu otsus 2001/411/Euratom, 8. märts 2001, millega kiidetakse ühenduse poolt heaks Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahel koostöölepingu sõlmimine termotuumaenergeetikaalaste uuringute ja arendustegevuse valdkonnas EUROOPA LIIDU NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni ettepanekut ning arvestades järgmist: (1) 7. novembril 1995. aastal ja 29. märtsil 1996. aastal [1] allakirjutatud Euroopa Aatomienergiaühenduse ja Ameerika Ühendriikide vaheline tuumaenergia rahuotstarbelist kasutamist käsitlev koostööleping näeb ette koostöö tuumaenergiaalases uurimis- ja arendustegevuses, sealhulgas juhitava termotuumasünteesi uurimine. (2) Komisjon on vastavalt nõukogu 10. aprilli 2000. aasta direktiividele lõpetanud läbirääkimised Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahel koostöölepingu sõlmimise üle termotuumaenergeetikaalaste uuringute ja arendustegevuse valdkonnas. (3) Lepingu sõlmimine komisjoni poolt tuleks heaks kiita, ON VASTU VÕTNUD JÄRGMISE OTSUSE: Ainus artikkel Käesolevaga kiidetakse heaks komisjoni poolt ja ühenduse nimel Euroopa Aatomienergiaühenduse, keda esindab komisjon, ja Ameerika Ühendriikide Energeetikaministeeriumi vahel koostöölepingu sõlmimine termotuumaenergeetikaalaste uuringute ja arendustegevuse valdkonnas. Lepingu tekst on lisatud käesolevale otsusele. [2] Brüssel, 8. märts 2001 Nõukogu nimel eesistuja K. Larsson [1] EÜT L 120, 20.5.1996, lk 1. [2] EÜT L 148, 1.6.2001, lk 80. --------------------------------------------------
Euroopa Liidu Teataja L 142 , 29/05/2001 Lk 0007 - 0007



Nõukogu otsus, 28. mai 2001, kirjavahetuse teel kokkuleppe sõlmimise kohta Euroopa Ühenduse ja Argentiina Vabariigi vahel vastavalt üldise tolli- ja kaubanduskokkuleppe (GATT) 1994 XXVIII artiklile GATTile lisatud loendis CXL küüslaugu suhtes rakendatavate soodustuste muutmiseks (2001/404/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) 2. mail 2000 lubas nõukogu komisjonil alustada läbirääkimisi ja konsultatsioone WTO liikmetega vastavalt GATT 1994 XXVIII artiklile küüslauguga seotud tariifide muutmiseks. (2) Komisjon pidas läbirääkimisi kooskõlastatult komisjoniga artikli 133 kohaselt ja nõukogu poolt välja antud läbirääkimisdirektiivide raames. (3) Läbirääkimised Arnetiina Vabariigiga, ainsa WTO liikmega, kellel on põhimõtteline tarnehuvi, lõpetati edukalt. (4) Seega tuleks heaks kiita kirjavahetuse teel sõlmitud kokkulepe Euroopa Ühenduse ja Argentiina Vabariigi vahel küüslaugu suhtes rakendatavate soodustuste muutmise kohta. (5) Käesoleva otsuse rakendamiseks vajalikud meetmed tuleb vastu võtta vastavalt määruse (EÜ) nr 2200/96 [1] artiklis 46 sätestatud juhtimismenetlusele, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks kirjavahetuse teel sõlmitud kokkulepe Euroopa Ühenduse ja Argentiina Vabariigi vahel vastavalt üldise tolli- ja kaubanduskokkuleppe (GATT) 1994 XXVIII artiklile küüslaugu suhtes rakendatud soodustuste muutmise kohta GATTile lisatud loendis CXL. Kokkuleppe tekst on lisatud käesolevale otsusele. Artikkel 2 Komisjon, keda abistab vastavalt määruse (EÜ) nr 2200/96 artiklile 45 moodustatud komitee, võtab vastu vajalikud meetmed kokkuleppes sätestatud tariifikvootide haldamiseks kooskõlas selle määruse artiklis 46 sätestatud menetlusega. Artikkel 3 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. [2] Artikkel 4 Käesolev otsus avaldatakse Euroopa Ühenduste Teatajas. Brüssel, 28. mai 2001 Nõukogu nimel eesistuja T. Bodström [1] EÜT L 297, 21.11.1996, lk 1. Määrust on viimati muudetud määrusega (EÜ) nr 2826/2000 (EÜT L 328, 23.12.2000, lk 2). [2] Kokkuleppe jõustumise kuupäev avaldatakse Euroopa Ühenduste Teatajas. --------------------------------------------------
Euroopa Liidu Teataja L 167 , 22/06/2001 Lk 0020 - 0020



Nõukogu otsus 2001/473/EÜ, 4. aprill 2001, Euroopa Ühenduse ja Tšiili Vabariigi vahel kirjavahetuse teel kokkuleppe sõlmimise kohta, millega lisatakse ühelt poolt Euroopa Ühenduse ja selle liikmesriikide ning teiselt poolt Tšiili Vabariigi vahelise koostöö raamlepingu juurde protokoll vastastikuse haldusabi andmise kohta tolliküsimustes EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) võimaldamaks vastastikuse haldusabi andmist tolliküsimustes kahe osapoole vahel koostöö raamlepingu artikli 7 lõike 3 kohaselt, mille lõppeesmärk on ühelt poolt Euroopa Ühenduse ja selle liikmesriikide ja teiselt poolt Tšiili Vabariigi vahelise poliitilise ja majandusassotsiatsiooni asutamine, tuleks sellele lepingule lisada protokoll [1]. (2) Sel eesmärgil on Tšiiliga läbirääkimisi peetud ja jõutud kirjavahetuse teel sõlmitud kokkuleppeni, mille ühendus peab enda huvides heaks kiitma, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks Euroopa Ühenduse ja Tšiili Vabariigi vahel kirjavahetuse teel sõlmitud kokkuleppe, millega lisatakse koostöö raamlepingu juurde protokoll vastastikuse haldusabi andmise kohta tolliküsimustes. Kirjavahetuse teel sõlmitud kokkuleppe tekst on lisatud käesolevale otsusele. Artikkel 2 Nõukogu eesistujal on õigus määrata isikud, kes on volitatud kokkuleppele alla kirjutama, et see ühenduse suhtes siduvaks muuta [2]. Artikkel 3 Nõukogu eesistuja esitab ühenduse nimel kirjavahetuse teel sõlmitud kokkuleppega ettenähtud teatise. Luxembourg, 4. aprill 2001 Nõukogu nimel eesistuja B. Rosengren [1] EÜT L 42, 16.2.1999, lk 46. [2] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Nõukogu otsus,

28. mai 2001,

mis käsitleb Euroopa Ühenduse järeldusi kirjavahetusest, milles on jäädvustatud ühine arusaamine Korea Vabariigi ühinemise kohta Euroopa Ühenduse ning Ameerika Ühendriikide, Jaapani, Austraalia, Kanada, Norra ja Šveitsi ühise arusaamisega rahvusvahelise koostöö põhimõtetest teadus- ja arendustegevuse alal arukate tootmissüsteemide vallas

(2001/421/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lõigu esimese lausega ja lõike 3 esimese lõiguga,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades järgmist:

(1) Rahvusvaheline koostöö arukate tootmissüsteemide vallas tugevdab ühenduse tööstuse teaduslikku ja tehnoloogilist baasi ning aitab kaasa ühenduse tööstuse konkurentsivõimele.

(2) Euroopa Ühenduse ning Ameerika Ühendriikide, Jaapani, Austraalia, Kanada, Norra ja Šveitsi vahelise kirjavahetuse [2] tulemusena jõuti ühisele arusaamisele rahvusvahelise koostöö põhimõtetest teadus- ja arendustegevuse alal arukate tootmissüsteemide (IMS) vallas, see arusaam on esitatud lisatud IMSi programmi suunistes.

(3) IMSi programmi suunised sätestavad IX peatükis uute osaliste vastuvõtmise korra.

(4) Korea Vabariik on esitanud vastavalt IMSi programmi suuniste IX peatükile taotluse saada IMSi programmi osalisriigiks.

(5) Korea Vabariik on täitnud IMSi programmi suuniseid ja Korea Vabariigi panus IMSi programmi raames on võimaldanud kõnealusel piirkonnal positiivselt osaleda ning rahvusvaheline IMSi programmi juhtiv komitee on 12. novembril 1999 soovitanud, et Korea Vabariik peaks olema rahvusvahelises IMSi programmi juhtivas komitees esindatud,

ON VASTU VÕTNUD JÄRGMISE OTSUSE:

Artikkel 1

Kirjavahetus, milles on jäädvustatud ühine arusaamine Korea Vabariigi ühinemise kohta Euroopa Ühenduse ning Ameerika Ühendriikide, Jaapani, Austraalia, Kanada, Norra ja Šveitsi ühise arusaamisega rahvusvahelise koostöö põhimõtetest teadus- ja arendustegevuse alal arukate tootmissüsteemide (IMS) vallas, kiidetakse ühenduse nimel heaks.

Kirjavahetuse tekst on lisatud käesolevale otsusele.

Artikkel 2

Nõukogu eesistuja on õigus määrata isik(ud), kes on volitatud ühenduse suhtes siduvale kirjavahetusele alla kirjutama.

Brüssel, 28. mai 2001

Nõukogu nimel

eesistuja

T. Östros

[1] Arvamus on esitatud 3. aprillil 2001 (Euroopa Ühenduste Teatajas seni avaldamata).

[2] EÜT L 161, 18.6.1997, lk 2.

--------------------------------------------------
Euroopa Liidu Teataja L 172 , 26/06/2001 Lk 0001 - 0002



Nõukogu otsus 2001/469/EÜ, 14. mai 2001, mis käsitleb Ameerika Ühendriikide valitsuse ja Euroopa Ühenduse kontoriseadmete energiatõhususe märgistusprogrammide kooskõlastamise lepingu sõlmimist EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 175 lõiget 1 koostoimes artikli 300 lõike 2 esimese lõigu esimese lausega ja lõike 3 esimese lõiguga ja lõikega 4, võttes arvesse komisjoni ettepanekut, võttes arvesse Euroopa Parlamendi arvamust ning arvestades järgmist: (1) Tuleks heaks kiita Ameerika Ühendriikide valitsuse ja Euroopa Ühenduse vaheline leping kontoriseadmete energiatõhususe märgistusprogrammide kooskõlastamise kohta, mis allkirjastati Washingtonis 19. detsembril 2000. (2) Lepingu rakendamise kontroll on määratud lepinguga loodud tehnilise komisjoni ülesandeks. (3) Mõlemad osapooled on määranud haldusüksuse. Ühendus on oma haldusüksuseks määranud komisjoni. Lepinguosalised võivad lepingut ja lisasid muuta ning lisada uusi lisasid vastastikusel kokkuleppel. (4) Tuleks kehtestada asjakohased ühendusesisesed menetlused, et tagada lepingu nõuetekohane toimimine. Komisjonile, keda abistab nõukogu poolt määratud erikomitee, tuleb anda volitus teha lepingusse teatavaid tehnilisi muudatusi ja võtta selle rakendamiseks vastu teatavaid otsuseid. Ülejäänud juhtudel võetakse otsus vastu tavapärases korras, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Ameerika Ühendriikide valitsuse ja Euroopa Ühenduse leping kontoriseadmete energiatõhususe märgistusprogrammide kooskõlastamise kohta, sealhulgas selle lisad. Lepingu ja selle lisade tekst on lisatud käesolevale otsusele. Artikkel 2 Nõukogu eesistuja edastab ühenduse nimel lepingu XII artikli lõikega 1 ettenähtud kirjaliku teate. [1] Artikkel 3 1. Komisjon esindab ühendust lepingu VI artiklis sätestatud tehnilises komisjonis ning teda abistab nõukogu poolt määratud erikomitee. Pärast nimetatud erikomiteega konsulteerimist kannab komisjon hoolt lepingu V artikli lõikes 5, VI artikli lõigetes 1 ja 2 ning VIII artikli lõikes 4 osutatud teabevahetuse, koostöö, rakendamise kontrollimise ja teavitamise eest. 2. Eesmärgiga valmistada ette ühenduse seisukoht seoses lepingu C lisas kontoriseadmeid käsitlevatesse nõuetesse ja loetelusse tehtavate muudatustega, võtab komisjon arvesse ühenduse kontoriseadmete energiatõhususe märgistusprogrammide osas Euroopa Parlamendi ja nõukogu kavandatud määruse artiklites 8 ja 11 osutatud kõiki Euroopa ühenduse Energy Star'i Komisjoni (ECESB) arvamusi. 3. Ühenduse seisukoha lepingu C lisas loetletud kontoriseadmete tehniliste näitajate muudatuste osas seoses haldusüksuse poolt võetavate otsustega määrab kindlaks komisjon pärast käesoleva artikli lõikes 1 osutatud erikomiteega konsulteerimist. 4. Kõikidel teistel juhtudel määrab ühenduse seisukoha seoses haldusüksuste või osapoolte otsustega kindlaks nõukogu komisjoni ettepaneku põhjal asutamislepingu artikli 300 kohaselt. Brüssel, 14. mai 2001 Nõukogu nimel eesistuja L. Rekke [1] Lepingu jõustumise kuupäev avaldatakse Euroopa Ühenduste Teatajas. --------------------------------------------------